google/wiki40b huggingface dataset:
Ostreľovačská puška Dragunova

Dizajn

Dragunov je samonabíjacia poloautomatická puška, ktorá používa upravený Kalašnikovov mechanizmus, pracuje na princípe odberu plynov z hlavne tlakom na piest uložený nad hlavňou s pevne uzamknutým záverom pomocou rotácie závorníku. Puška má dvojpolohový plynový regulátor. Puška je zásobovaná zo zakriveného zásobníku s kapacitou 10 nábojov, náboje sú v zásobníku uložené vo dvoch radoch v tzv. cik-cak vzore, ktorý šetrí miesto. Po tom, ako je zo zásobníka vypálený posledný náboj, držiak závorníka a závorník sú zadržiavané záchytným mechanizmom, ktorý je uvoľnený ťahaním napínacej páky smerom vzad. Puzdro uzáveru je vyrobené z výkovku trieskovým obrábaním a poskytuje zbrani vyššiu stabilitu a presnosť. Puzdro uzáveru pušky Dragunov má veľa spoločného s puzdrom uzáveru AK-47, ako aj protiprachový kryt, mieridlá a pákový prepínač režimu streľby. Avšak mechanizmus SVD nie je kompatibilný s mechanizmom AK 47.
Hlaveň Dragunova je vŕtaná s na konci umiestneným tlmičom záblesku pre zvýšenie utajenia pozície strelca. Vývrt hlavne je pochrómovaný, čo zabezpečuje vysokú trvanlivosť hlavne (chróm je najtvrdší kovový prvok). Charakteristickým znakom hlavne Dragunova je to, že nie je vŕtaná v celej svojej dĺžke, ale je vŕtaných len 547 mm z celkových 620 mm hlavne. 
Teplo zo zahriatej hlavne SVD je odvádzané popod dvojdielnym dreveným krytom nadpažbia a plynového piesta, laminovaná pažba s veľkým výrezom na odľahčenie je štandardne vybavená odnímateľnou lícnou opierkou. Modely z poslednej produkcie majú plastickú pažbu. Vyrába sa aj variant so sklopnou pažbou. Kryt nadpažbia a plynového piesta vyzerá takmer totožne, no pažba má už iný tvar, ktorý ešte viac odľahčuje zbraň.

Mieridlá

PSO-1 je štandardný puškohľad dodávaný s SVD. Má možnosti ako výškovú a stranovú korekciu dopadu strely pre strelu kalibru 7.62×54mm, ďalej je vybavená diaľkomerom a možnosťou podsvietenia zámernej osnovy. So správne nastaveným puškohľadom PSO-1 s vhodne použitou muníciou je zbraň schopná zasiahnuť cieľ do 1300 m. Zbraň má tiež mechanicky upraviteľné železné mieridlá, ktoré môžu byť nastavené do maximálnej vzdialenosti 1200 m. Dá sa vybaviť aj zameriavačom pre nočné videnie NSP-3 alebo PGN-1 ruskej konštrukcie. Ako lovecký puškohľad môže byť použitý POSP 4-12x42, ktorý už nemá pevné zväčšenie, ale je s ním možné približovať 4-12 násobne. Strieľanie s týmto puškohľadom je jednoduchšie o to, že puškohľad automaticky kompenzuje trajektóriu strely. Ďalej môžu byť použité puškohľady POSP 6x24, POSP 6x42, POSP 8x42, POSP 2-6x24, POSP 3-9x42.

Munícia

Na presné strieľanie sú používané špeciálne navrhnuté náboje nazývané 7N1. Tento náboj bol vyvinutý V. M. Sabelnikovom, P. P. Sazonovom a V. M. Dvorianinovom. Náboj 7N1 má povrch pláštený oceľou so vzduchovou bublinou v špičke, oceľové jadro a olovenú náplň na konci náboja pre maximálny konečný efekt. Rokom 1999 náboj 7N1 nahradil novší 7N14. 7N14 je nová munícia vyvinutá špeciálne pre SVD. Hlavný rozdiel bol v jadre, ktoré bolo plne olovené. Šéf výskumu a vývoja v zbrojovke IŽMAŠ Nikolai Bezborodov uviedol, že to je najpresnejšia munícia pre SVD.
Patrik Pavlenda

Futbalová kariéra

Patrik Pavlenda začal svoju futbalovú kariéru v bývalom zlatomoravskom klube TJ CALEX Zlaté Moravce. Už v tomto klube sa pričinil o postup žiackeho a dorasteneckého tímu do prvej futbalovej ligy. Po prejdení všetkých juniorských tímov v klube TJ Calex Zlaté Moravce sa dostal na základnú vojenskú službu do tímu ŠK VTJ Malacky. Po návrate zo základnej vojenskej služby sa vrátil už do tímu FC ViOn Zlaté Moravce. V tíme FC ViON Zlaté Moravce sa presadil na poste pravého obrancu a výraznou mierou prispel k postupu tímu Zlatých Moraviec do najvyššej futbalovej súťaže na Slovensku. S klubom FC ViOn Zlaté Moravce vyhral ligoví pohár v sezóne 2006/07. V pohári UEFA odohral všetky štyri stretnutia za klub FC ViOn Zlaté Moravce.
Svojimi výkonmi upútal funkcionárov poľského klubu Górnik Zabrze a decembri 2007 doň prestúpil za tento tím odohral dvanásť stretnutí a neskôr sa opäť vrátil do tímu FC ViOn Zlaté Moravce za ktorý hrával do sezóny 2014/15. Patrik Pavlenda odohral v najvyššej futbalovej lige na Slovensku 168 zápasov a strelil jeden gól. V najvyššej poľskej futbalovej lige odohral dvanásť zápasov za Górnik Zabrze. V sezóne 2015/16 hral za TJ Slovan Čeladice a FC Nitra. Od sezóny 2016/17 hrá za rakúsky klub Union Gschwandt.
Cashback (kreditná karta)

Cashback (iné názvy: cash back, cash-back, cash(-)back bonus, cash back bonus) je v súvislosti s kreditnou kartou určitá hodnota, ktorú vydavateľ kreditnej karty vráti späť na kartový účet klienta. Táto hodnota je najčastejšie definovaná ako určité % z hodnoty transakcie zrealizovanej na POS terminále (obvykle od 0,5% do 3%) a späť na kartový účet je pripisovaná vždy v určitých intervaloch -napríklad 1x mesačne alebo 1x ročne pri nepodmienenom cashbacku, alebo až po splnení určitých podmienok pri podmienenom cashbacku (napríklad až pri opakovanej platbe kartou u konkrétneho obchodníka). Na Slovensku je niekoľko kreditných kariet s funkciou cashback, ktoré ponúkajú vrátenie určitej hodnoty z každého nákupu - podmienene i nepodmienene.
The Alchemist Discovering Phosphorus

Opis

Obraz ukazuje alchymistu, ktorý sa snaží vytvoriť bájny Kameň mudrcov, ktorý by mohol pomôcť meniť kovy na zlato, ale namiesto toho, k svojmu úžasu, objavuje fosfor. Wright však neukazuje alchymistu v typickom prostredí sedemnásteho storočia, ale umiestňuje ho do miestností s gotickými klenbami a vysokými oknami hore ukončenými do špičky a typickými pre cirkevnú architektúru, ako keby chcel alchymistu umiestniť do kostola. Navyše pôvodný proces výroby fosforu, ktorý spočíva vo varení moči, romantizuje, lebo podľa popisu z roku 1730 má byť fosfor vyrábaný vyváraním 50 až 60 vedier moču, ktorá je však už "hnijúca a plodiaca červy".
Okrem umiestnenia do prostredia podobného kostolu dodal Wright do obrazu aj ďalšie náboženské prvky. Alchymista kľačí pred žiariace nádobou a rozťahuje ruky v podobnom geste, ktoré použil grécky umelec El Greco, keď maľoval obraz Svätý František prijíma stigmy.
Wrightov životopisec Benedict Nicholson uvádza, že inšpiráciou pre rozloženie obrazu mohol byť starší obraz Holanďana Thomasa Wijcka Alchymista, ktorý ukazuje alchymistu v podobnej budove, s asistentom a neusporiadaným množstvom pomôcok. Okrem toho tiež porovnáva pózu alchymistu s tou, ktorá je na niektorých zobrazenie učeníkov Ježiša Krista pri Poslednej večeri. Tento o storočie staršie obraz bol počas Wrightova života vystavený v Londýne a Wright ho teda mohol poznať. Naproti tomu je známy nákres Wrightova spoločníka, Petera Pereza Burdetta, ktorý mal na rozvrhnutie veľký vplyv. Tento nákres pochádza z 4. februára 1771 a ukazuje pivnici a rozvrhnutie obrazu so sklenenou bankou v jeho ohnisku. Je to Burdett, ktorý určil, ktorá postava bude kam umiestnená, a ktorý tiež odkázal Wrighta na Matthewa Turnera, ktorý Wrightovi objasnil vedecký základ zobrazované metódy výroby fosforu.
Existuje názor, že obraz inšpiroval priekopníka fotografickej techniky a vynálezca Thomasa Wedgwooda, ktorý o fotografických postupoch radil aj Jamesovi Wattovi.

História

Obraz bol najprv vystavený v roku 1771 a nepodarilo sa ho predať, hoci Wright bol v tej dobe už medzinárodne uznávaným umelcom. Wright si obraz vzal s sebou na cestu do Talianska v rokoch 1773-1175 a po návrate ho v roku 1795 prepracoval. Predať sa ho podarilo však až štyri roky po Wrightovej smrti a to v rámci aukcie. Dnes je obraz súčasťou zbierok Derbyjského múzea a umelecké galérie, kde je tiež vystavený.
Velické pleso

Názov

Jeho názov súvisí s bývalou expanziou bývalého mesta Veľká (dnes mestskej časti Popradu) na tatranskej pôde. Toto územie pôvodne patrilo do gerlachovského a veľkoslavkovského chotára, ale meno dostalo po Veľkej. Novoustálená forma adjektíva (podľa Slovníka slovenského jazyka) je "veľčianske" (pleso), ale aj napriek tomu plesu, doline i štítu ostalo meno „Velické“ pleso resp. Velická dolina a Velický štít.<Vývoj názvu, ktorého korene siahajú do 13. storočia je nepochybne slovenského pôvodu.

Turistika

Okolo plesa vedie turistický chodník po zelenej  turistickej značke zo Sliezskeho domu na Poľský hrebeň. Z Velickej doliny vedie obvyklá výstupová cesta na Gerlachovský štít. Výstup je dovolený len z horským vodcom.

Zaujímavosti

Velické pleso sa vytvorilo po ústupe ľadovca. Nad nim je neveľká moréna. Jeho ploché dno vytvorila erózia. Na jeho brehu v špeciálne vybudovanom altánku sa 3. júla 1995, počas návštevy Slovenska, modlil pápež Ján Pavol II.
Fagocytóza

Fagocytóza (z gréčtiny) je endocytotický proces pohlcovania pevných častíc z okolitého prostredia bunkami. Bunky so schopnosťou fagocytózy majú na povrchu iba tenkú plazmalemu, môžu meniť svoj tvar a vytvárajú tzv. panôžky, čo sú výbežky ich tela. Panôžkami časticu obalia, vytvoria z plazmalemy váčok a vtiahnu do seba. Do váčku vylúčia enzýmy a časticu strávia.
Týmto spôsobom sa niektoré jednobunkové organizmy živia. Príkladom môžu byť koreňonožce, z nich najznámejšia je meňavka (améba). V mnohobunkovom tele to môže byť prostriedok obrany proti cudzorodým časticiam a mikroorganizmom alebo sa týmto spôsobom odstraňujú vlastné bunky zaniknuté procesom apoptózy (prestarnuté a poškodené bunky a ich zvyšky). Na túto činnosť bývajú vyčlenené špecializované bunky fagocyty (makrofágy a mikrofágy), ktoré sa vďaka svojej schopnosti ľahko zmeniť tvar dostanú i cez steny ciev.
Rukopis MS I.33

Rukopis MS I.33 (tiež známy ako: Rukopis Kráľovskej zbrojnice I.33; Rukopis z Toweru, pretože v rokoch 1950 – 1996 bol uložený v londýnskom Toweri; tiež ako exponát Britského múzea č.14 E. iii, č. 20, D. vi) je najstarší zachovalý európsky fechtbuch (súbojová príručka), a jedena z najstarších príručiek bojových umení pre ozbrojený boj celosvetovo. Rukopis bol vytvorený okolo r. 1300 vo Frankónii a nachádzal sa vo Franskom kláštore (pravdepodobne vo východnej Frankónii) až do polovice 16. storočia. Po prvýkrát ho spomína Henricus a Gunterrodt vo svojej De veriis principiis artis dimicatoriae z r. 1579, kde oznamuje, že ho získal (ulúpil) jeho známy Johannes Herbart z Wurzburgu keď slúžil pod Albertom Alkibiadom, markgrófom Brandenburg-Kulmbachu počas ťažení v r. 1552/3. Od 17. storočia bol rukopis uložený vo vojvodcovskej knižnici v Gote (Cod. Membr.I. no 115) až do zmiznutia počas 2. svetovej vojny. Znovu sa objavil v r. 1950 na aukcii v Sotheby's, kde ho zakúpila Kráľovská zbrojnica. Autorom pojednania by mohol byť klerik známy ako Lutegerus.
Rukopis tvorí 32 pergamenových listov (64 strán), pojednávajúcich o systematickom útoku a obrane medzi majstrom a učňom, uvedených ako sacredos (kňaz) a scholaris (študent), oboma vyzbrojenými mečom a baklerom. Dielo je písané tušom a kolorované vodovými farbami, písané po latinsky a doplnené o nemeckú šermiarsku terminológiu. Na posledných dvoch stranách je namiesto učňa vyobrazená žena nazývaná Walpurgis (Walpurga). Všeobecne sa predpokladá, že dielo bolo vytvorené na prelome 13. a 14. storočia, presnejšie medzi rokmi 1290 – 1320. Latinský text rukopisu je písaný kláštorným štýlom, využívajúc rôzne siglá ktoré boli v danom období štandardom (ale v neskoršom stredoveku sa od ich používania upustilo; napríklad ilustrácia z rukopisu (druhá na liste 26r) bola použitá v Codex Guelef 125.16.Extrav. v 17. storočí pisárom, ktorý pod kresbu dopísal, že sa mu nepodarilo rozlúštiť latinský text).
Georgijs Pujacs

Klubový hokej

V sezóne 2005/06 bol hráčom klubu HK Riga 2000 v najvyššej lotyšskej súťaži.
Saint-Maurice (Nièvre)

Poloha

Obec má rozlohu 10,39 km². Najvyšší bod je položený 299 m n. m. a najnižší bod 238 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sauvat

Poloha

Obec má rozlohu 14,48 km². Najvyšší bod je položený 740 m n. m. a najnižší bod 390 m n. m.

Obyvateľstvo

Počet obyvateľov obce je 190 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ministerstvo zahraničných vecí Českej republiky

Úlohy a právomoci ministerstva

Ministerstvo zahraničných vecí zabezpečuje vzťahy Česka k ostatným štátom, medzinárodným organizáciám a integračným zoskupeniam, koordinuje aktivity vyplývajúce z dvojstrannej a mnohostrannej spolupráce, s výnimkou vecí náležiacich do pôsobnosti Ministerstva spravodlivosti.
Ministerstvo zahraničných vecí je zriadené novelou zákona č. 2/1969 Zb.
Chavenon

Polohopis

Chavenon má rozlohu 17,47 km². Najvyšší bod je položený 416 m n. m. a najnižší bod 265 m n. m.

Obyvateľstvo

Chavenon má 141 obyvateľov (2009).
Graf vývoja obyvateľstva:
Zdroje: INSEE
Admiral Scheer

Stavba

Kýl lode bol položený 25. júna 1931 v lodeniciach Kriegsmarinewerft v Wilhemshavene. Spustenia na vodu sa dočkala 1. apríla 1933, a Kriegsmarine si ju prevzala do služby 12. novembra 1934.

Pohon a pancierovanie

Pohon zabezpečovali dieselové motory MAN (typ M9Z 42/58) s výkonom 41 748 kW ktorý sa prevodovkou Vulcan prevádzal na lodné skrutky, ktoré dokázali plavidlu pri ideálnych podmienkach udeliť rýchlosť až 30 u, v praxi bola maximálna rýchlosť 28,5 u. Od prvej jednotky triedy Deutschland bola už postavená so zosilneným pancierovaním, rôznorodejšou výzbrojou a výbavou. Hlavnými rozdielmi oproti Deutschlandu bol tvar veliteľskej veže a tvar mostíka, väčší výtlak, a pancierovanie.
Bočný pás, chrániaci kotolne, strojovne, sklady munície a ostatné dôležité časti lode mal hrúbku 100 mm, čo bolo na tú dobu málo na bojovú loď, i preto nikdy nebola oficiálne klasifikovaná ako bojová. Tento pás sa mierne prekrýval s protitorpédovými oddielmi. Na prove mal hrúbku od 30 do 60 mm, na korma (loď)|korme 18-60 mm. Podhladinová časť bola chránená ešte 45 mm prepážkou (dvojité dno). Paluba dosahovala hrúbku do 80 mm. Veže hlavnej kalibru 125 mm, barbety a veliteľská veža až 150 mm.

Výzbroj

Hlavná výzbroj pozostávala zo šiestich diel kalibru 280 mm v dvoch trojhlavňových vežiach Derh C/28, s dostrelom 36 475 m. Pomocnú výzbroj tvorilo osem diel kalibru 150 mm uložených v jednohlavňových vežiach typu MPL, s dostrelom 23 000 m, a oproti prvej jednotke Deutschlandu aj šesť diel kalibru 105 mm v troch dvojdelových vežiach. Proti lietadlám bolo nainštalovaných šesť 88 mm kanónov vo dvojhlavňových vežiach Dopp LC/31, osem 37 mm a desať kanónov kalibru 20 mm do roku 1945 až 30 kusov 20 mm kanónov. Osem torpédometov kalibru 533 mm v zadnej časti lode po dvoch štvorhlavňových kompletoch. Loď mala od počiatku namontovaný katapult. Použité lietadlá boli 2 kusy Arado Ar 196. Na lodi bol nainštalovaný radar pravdepodobne FuMO 27.

Prestavba

Jednotka sa podrobila prestavbe v roku 1940, pri ktorej bola zmenená prova na atlantický typ, a prestavaná veliteľská veža.

Služba

Od 12. novembra 1934, kedy bola jednotka uvedená do služby, Admiral Scheer skúšobnými plavbami a nácvikom strávil niekoľko mesiacov v Baltskom a Severnom mori, spolu s jednotkou Deutschland podnikol v 1936 plavbu okolo Britských ostrovov. Od roku 1936 do roku 1938 bol súčasťou lodí, ktoré blokovali republikánske Španielsko.

Bojové nasadenie

Pravdepodobne prvé bojovo stratené lietadlo RAF bolo zostrelené práve Admirálom Sheerom, vo Wilehmhavenských lodeniciach.
STS-75

TSS-1R

Prvotnou úlohou STS-75 bolo vyniesť na orbit Tethered Satellite System Reflight (TSS-1R) (opakovaný let) a vypustiť do priestoru vodiaci kábel.

USMP-3

Misia so sebou tiež niesla US Microgravity Payload (USMP-3) navrhnutú na výskum materiálov a fyziky kondenzovanej hmoty.
Úžitková záťaž USMP-3 pozostávala zo štyroch hlavných pokusov, začatých na MPESS (Mission Peculiar Experiment Support Structures), a tri ďalšie pokusy v strednej sekcii raketoplánu.
Kvalifikácia na Majstrovstvá sveta vo futbale 2010 – Európa – Skupina 8

V 8. kvalifikačnej skupine o postup na Majstrovstvá sveta vo futbale 2010 hrali proti sebe Taliansko, Írsko, Bulharsko, Cyprus, Čierna Hora a Gruzínsko. Každý hral proti každému dvakrát, t. j. jeden zápas na domácom štadióne a druhý na súperovom. Víťazom skupiny sa stalo Taliansko. Druhé miesto obsadilo Írsko a posunulo sa do baráže o majstrovstvá sveta.
Formula 2

Závodný víkend

V piatok jazdci absolvujú 45 minútový voľný tréning a následne 30 minútovú kvalifikáciu. Umiestnenie v kvalifikácii rozhoduje o umiestnení jazdca na štartovom rošte sobotňajších pretekov, ktorý ja jazdí na vzdialenosť 180 kilometrov.
Počas sobotňajších pretekov (hlavný závod) musí každý jazdec vykonať jeden povinný pitstop a použiť aspoň jednu z každej špecifikácie pneumatík na sucho.
Nedeľňajšie preteky (šprint) ja jazdia na vzdialenosť 120 kilometrov. Poradie jazdcov na štartovom rošte určuje ich umiestnenie v sobotňajšom hlavnom závode, pričom prvých osem jazdcov štartuje šprint v obrátenom poradí, tzn. že jazdec, ktorý dokončil hlavný závod na 8. mieste štartuje v špritne z pole position a víťaz hlavného závodu štartuje z 8. priečky.
Výnimkou sú preteky v Monaku, kde sa hlavný závod jazdí na 140 km a šprint na 100 km a v Budapešti, kde sa hlavný závod jazdí na 160 km.

Bodovací systém

V hlavnom závode získa body prvých 10 jazdcov, ďalej jazdec, ktorý získal pole position a body získa aj jazdec, ktorý odjazdil najrýchlejšie kolo pretekov za podmienky, že odjazdil aspoň 90% pretekov a skončil v top 10.
V šprinte získa body prvých 8 jazdcov a jazdec, ktorý odjazdil najrýchlejšie kolo pretekov za rovnakých podmienok ako v hlavnom závode.
Thomas Macho

Thomas Macho (* 1951) je rakúsky filozof; skúma formy, v ktorých sa človek pokúša vyrovnať s faktom smrti.
Brezovka

Polohopis

Obec leží v Nízkych Beskydách.

Dejiny

Prvá písomná zmienka o obci je z roku 1559, ale šoltýs tu založil sídlisko už okolo roku 1550. Bola majetkom feudálneho panstva Makovica. V roku 1600 sídlisko pozostávalo z 10 poddanských domov. V roku 1828 bolo v obci 15 domov a 115 obyvateľov, v roku 1900 mala 69 a v roku 1970 157 obyvateľov. V roku 1929 sa v obci otvorila škola.

Pamiatky

V obci sa nachádza Chrám ochrany Presvätej Bohorodičky.
Priez

Poloha

Obec má rozlohu 4,93 km². Najvyšší bod je položený 179 m n. m. a najnižší bod 115 m n. m.

Obyvateľstvo

Počet obyvateľov obce je 49 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Panorama Towers (Bratislava)

Panorama Towers (predtým Panorama City) je administratívno-bytový komplex v Bratislave. Dvojica vežiakov je v súčasnosti najvyššími obytnými budovami na Slovensku. Tvoria ich dve 33-podlažné, 112 metrov vysoké veže trojuholníkového pôdorysu. Vo vežiach sa nachádza 606 bytov, súčasťou projektu sú aj kancelárske priestory vysokého štandardu. Názov Panorama Towers má znamenať, že budovy výrazným spôsobom ovplyvnia panorámu mesta Bratislava a panoramatický výhľad na mesto bude z oboch veží. Projekt vytvoril španielsky architekt Ricardo Bofill, ale od pôvodného návrhu bola celková výška veží aj dizajn niekoľkokrát zmenený. Výstavba sa začala v júli 2013 a kolaudácia prebehla v roku 2016. Developerom je J&T REAL ESTATE, A. S. (JTRE) spriaznený s J&T.
Panorama Towers sa nachádza v bezprostrednej blízkosti zrekonštruovanej výškovej budovy Tower 115 a v oblasti, kde je vo výstavbe alebo v pláne viacero výškových budov a mrakodrapov (Sky Park, Twin City, Eurovea 2).
Súčasťou projektu bolo aj zbúranie budovy, ktorá sa nachádzala vedľa Tower 115 a slúžila ako centrála TASR.
Enyingský obvod

Enyingský obvod (maď. Enyingi kistérség) je bývalá administratívna jednotka v Maďarsku v Stoličnobelehradskej župe. Jeho sídlom bolo mesto Enying. Obvody boli zavedené v roku 1994 a zanikli v roku 2014, kedy ich nahradili okresy.
ISO 3166-2:CN

Kódy ISO 3166-2 pre Čínu identifikujú 23 provincií, 4 mestské oblasti, 5 autonómnych oblastí a 2 zvláštne autonómne oblasti. Prvá časť (CN) je medzinárodný kód pre Čínu, druhá časť pozostáva z dvoch čísel identifikujúcich provinciu alebo oblasť.

Zoznam kódov

CN-11 Peking
CN-12 Tchien-ťin
CN-13 Che-pej (S'-tia-čuang)
CN-14 Šan-si (Tchaj-juan)
CN-15 Autonómna oblasť Vnútorné Mongolsko (Chu-che-chao-tche)
CN-21 Liao-ning (Šen-jang)
CN-22 Ťi-lin (Čchang-čchun)
CN-23 Chej-lung-ťiang (Charbin)
CN-31 Šanghaj
CN-32 Ťiang-su (Nan-ťing)
CN-33 Če-ťiang (Chang-čou)
CN-34 An-chuej (Che-fej)
CN-35 Fu-ťien (Fu-čou)
CN-36 Ťiang-si (Nan-čchang)
CN-37 Šan-tung (Ťi-nan)
CN-41 Che-nan (Čeng-čou)
CN-42 Chu-pej (Wu-chan)
CN-43 Chu-nan (Čchang-ša)
CN-44 Kuang-tung (Kanton)
CN-45 Čuang-si (Nan-ning)
CN-46 Chaj-nan (Chaj-kchou)
CN-50 Čong-čching (Jučong-ku)
CN-51 S'-čchuan (Čcheng-tu)
CN-52 Kuej-čou (Kuej-jang)
CN-53 Jün-nan (Kchun-ming)
CN-54 Autonómna oblasť Tibet (Si-cang, Lhasa)
CN-61 Šen-si (Si-an)
CN-62 Kan-su (Lan-čou)
CN-63 Čching-chaj (Si-ning)
CN-64 Autonómna oblasť Ning-sia (Jin-čchuan)
CN-65 Autonómna oblasť Sin-ťiang (Urumči
CN-71 Taiwan (Tchaj-pej)
CN-91 Zvláštna autonómna oblasť Hongkong
CN-92 Zvláštna autonómna oblasť Macao
Karbid vápenatý

Dostupnosť a skladovanie

Karbid vápenatý sa pre svoju vysokú reaktívnosť s vodou skladuje vo vodotesných plastových nádobách alebo vreckách. Je ho možné kúpiť v špecializovaných predajniach za cenu cca 1 € za kilogram. Dostupný je v rôznych rozmeroch granulátu (od niekoľko milimetrov až po 15 cm).
Conie-Molitard

Poloha

Obec má rozlohu 15,17 km². Najvyšší bod je položený 149 m n. m. a najnižší bod 110 m n. m.

Obyvateľstvo

Počet obyvateľov obce je 380 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alexandria

Dejiny

Mesto založil 332–331 pred Kr. Alexander Veľký ako budúce hlavné mesto svojej ríše a je po ňom pomenované. Architektom bol Deinokrates. Po smrti tu bol Alexander Veľký pochovaný v mauzóleu. Potom sa moci v Egypte ujali Ptolemaiovci. Ptolemaios I. Sótér z mesta urobil svoje hlavné mesto (od roku 305 pred Kr.) a sídlo umelcov a vzdelancov. Za jeho vlády tu vznikla známa alexandrijská knižnica (1 000 000 zväzkov), Museion (bývali tu a študovali učenci), maják na ostrove Faros a Serapeum (chrám zasvätený Serapidovi). Ptolemaiovci dali postaviť aj kráľovský palác a mauzóleum. Mesto zostalo hlavným až do roku 30 pred Kr. V meste sa sústreďoval svetový obchod (tranzitný prístav pre celé východné Stredomorie a pre obchod s Indiou a Čínou), preto už v 1. storočí pred Kr. mesto malo pol milióna obyvateľov (Grékov, Egypťanov, Židov).
Od roku 30 pred Kr., kedy Egypt dobyl Augustus, bolo mesto sídlom rímskych a neskôr byzantských guvernérov. Za Augusta (27 pred Kr. – 14) bola Alexandria druhým najväčším rímskym mestom po Ríme. Za Trajána (98 – 117) tu vypuklo veľké židovské povstanie, ktoré potlačil Hadrián. Alexandria sa čoskoro stala strediskom kresťanského učenia, bola sídlom biskupa a od roku 190 tu bola Alexandrijská katechistická škola (najvýznamnejší predstaviteľ bol Klement Alexandrijský). Alexandria patrila spolu s Rímom a Antiochiou medzi tri pôvodné patriarcháty. V meste často vznikali krvavé zrážky medzi kresťanmi a inými náboženstvami a kultami. 
Po založení Carihradu v roku 330 stratila Alexandria na význame. Za Theodosia I. (379 – 395), keď sa kresťanstvo stalo štátnym náboženstvom, sa systematicky ničili staré pamiatky. Úpadok dovŕšili roku 642 Arabi, ktorí mesto dobyli. Až v tomto roku však Alexandria stratila svoj význam ako vedecké centrum.
Založenie Káhiry bolo ďalšou príčinou úpadku Alexandrie koncom 10. storočia. Do 15. storočia ešte mesto zostalo najvýznamnejším obchodným prístavom východného Stredomoria. V 18. storočí už však nebolo väčšie ako rybárska dedina. 
V roku 1798 mesto dobyli Francúzi, začiatkom 19. storočia vznikol fakticky nezávislý Egypt. Od 19. storočia ekonomický význam mesta opäť narastal; dnes je ekonomicky najvýznamnejším egyptským mestom.
If I Can’t

Pozadie

Singel bol vydaný dňa 16. septembra 2003. Dosiahol #76 v USA a stal sa tak 50 Centovým šiestym Hot 100 singlom, ale aj napriek tomu dosiahol najnižšie priečky v tej dobe. Tiež dosiahol #10 v Spojenom kráľovstve ako dvojitá A-strana so skladbou „Poppin' Them Thangs“ (G-Unit). Skladbu napísal 50 Cent a produkoval Dr. Dre spoločne s koprodukciou klávesistu Mika Elizonda.

Hudobné video

Na začiatku videoklipu je biely muž, ktorý uvádza 50 Centa do zloženého videozáznamu 50 Centových rôznych koncertov a dokumentárnych filmov. Vo videoklipe sú videní všetci členovia G-Unit. Je veľmi podobný Eminemovmu videoklipu k piesni „Sing for the Moment“.